
Privind aprobarea proiectului de lege pentru completarea

articolului 24 din Legea nr.64-XII din 31 mai 1990

cu privire la Guvern

-------------------------------------------------------------------


Guvernul HOTĂRĂŞTE:  


Se aprobă şi se prezintă Parlamentului spre examinare proiectul de lege pentru completarea articolului 24 din Legea nr.64-XII din 31 mai 1990 cu privire la Guvern.

Prim-ministru




VLADIMIR FILAT

Contrasemnează:

Ministrul justiţiei 





Alexandru Tănase 

    Vizează:

Ministrul de stat 





Victor BODIU





Aprobată în şedinţa Guvernului

din

Proiect

PARLAMENTUL REPUBLICII MOLDOVA
LEGE

pentru completarea articolului 24 din Legea nr. 64-XII 
din 31 mai 1990 cu privire la Guvern

Parlamentul adoptă prezenta lege organică.


Art. I. – Articolul 24 punctul 2) din Legea nr. 64-XII din 31 mai 1990 cu privire la Guvern (republicată în Monitorul Oficial al Republicii Moldova, 2002, nr. 131-133, art. 1018), cu modificările şi completările ulterioare, se completează cu poziţia „Agenţia relaţii cu persoanele originare din Republica Moldova aflate peste hotare.”.


Art. II. – Guvernul, în termen de o lună:

       - va crea Agenţia relaţii cu persoanele originare din Republica Moldova aflate peste hotare;

- va prezenta Parlamentului propuneri  privind aducerea legislaţiei în vigoare în conformitate cu prezenta lege;

- va aduce actele sale normative în concordanţă cu prezenta lege.
PREŞEDINTELE PALAMENTULUI
Notă informativă

la proiectul de Lege pentru completarea art. 24 din Legea nr. 64-XII din 31 mai 1990 cu privire la Guvern

   În contextul migrării unui număr semnificativ al cetăţenilor Republicii Moldova peste hotare a apărut necesitatea acordări unei atenţii mai mari protecţiei drepturilor, libertăţilor fundamentale şi intereselor legitime ale acestora. S-a considerat necesară astfel, crearea unei autorităţi administrative centrale noi care va fi responsabilă de acest domeniu, după modelul României, care a creat Departamentul pentru relaţia cu românii de pretutindeni. Departamentul în cauză, însă, nu protejează doar interesele cetăţenilor României, ci a tuturor românilor, care îşi asumă în mod liber identitatea culturală română – persoanele de origine română şi cele aparţinînd filonului lingvistic şi cultural românesc, care locuiesc în afara frontierelor României.

        Astfel, Ministerul Justiţiei a elaborat proiectul de Lege pentru completarea art. 24 din Legea nr. 64-XII din 31 mai 1990 cu privire la Guvern, care prevede crearea în calitate de autoritate administrativa centrală a Agenţiei relaţii cu persoanele originare din  Republica Moldova aflate peste hotare. Ca şi în cazul României, Agenţia creată va fi responsabilă nu doar de protecţia drepturilor, libertăţilor fundamentale şi intereselor legitime ale cetăţenilor Republicii Moldova aflaţi peste hotare, ci a tuturor persoanelor originare din Republica Moldova şi care se află peste hotarele ţării. 

         Agenţia în cauză va fi în mare parte responsabilă de:

· vegherea respectării şi protecţiei drepturilor persoanelor originare din Republicii Moldova aflate peste hotare, conform tratatelor şi acordurilor în vigoare;

· oferirea asistenţei şi concilierii, precum şi derularea de campanii de informare pentru facilitarea integrării socio-profesionale a persoanelor originare din Republicii Moldova aflate peste hotare în Republica Moldova;
· facilitarea integrării sociale a persoanelor originare din  Republicii Moldova aflate peste hotare şi pe piaţa muncii din Republica Moldova;
·  încurajarea creării organizaţiilor sau asociaţiilor moldoveneşti peste hotarele Republicii Moldova, care au ca obiect acordarea asistenţei la nivel cultural şi social persoanelor originare din  Republicii Moldova aflate peste hotare, de formare şi conciliere a acestora;
·  promovarea educaţiei în limba de stat a persoanelor originare din Republicii Moldova aflate peste hotare şi facilitarea accesului acestora la valorile patrimoniului cultural moldovenesc în ţările lor de reşedinţă.
          Totuşi competenţele acesteia urmează a fi, concretizate ulterior de Guvern în termen de o lună în Regulamentului Agenţiei. În cazul în care, după crearea Agenţiei va fi necesară operarea unor modificări în alte acte legislative, Guvernul în termen de o lună de la intrarea în vigoare a legii va prezenta propunerile sale de amendare a legislaţiei în vigoare.

                                  Viceministru



Oleg EFRIM
